Úrad predsedu vlády Maďarskej republiky
KancelÁRIA vládNEHO KOMISÁRA pre Dunaj

DK-217/2002

Pán Ing. Dominik Kocinger
vedúci delegácie vlády
Slovenskej republiky
a splnomocnenec vlády Slovenskej republiky
poverený výstavbou a prevádzkou
Sústavy vodných diel Gabčíkovo-Nagymaros

B r a t i s l a v a

Vážený pán Splnomocnenec vlády!

Ďakujem za Váš list z 26. apríla 2002. Aj maďarskú stranu napĺňa radosťou, že Odborná pracovná skupina pre vodné hospodárstvo, ekológiu, plavbu a energetiku na svojom šiestom zasadnutí uzavrela rokovania o otázkach, ktoré majú byť pracovnou skupinou preskúmané.
Maďarská strana v plnej miere podporuje skutočnosti uvedené v Zápisnici z rokovaní 23. apríla 2002, avšak podľa nášho stanoviska plenárne zasadnutie vládnych delegácií bude účelné zvolať vtedy, keď sa podarí dohodnúť aj o mandáte Právnej odbornej pracovnej skupiny. Nasledujúcemu zasadnutiu Právnej odbornej pracovnej skupiny však nevyhnutne musí predchádzať uznesenie novej vlády, zostavenej na základe výsledkov volieb konaných 21. apríla 2002, o potvrdení mandátu maďarskej rokovacej delegácie. Po vytvorení novej vlády a po obdržaní zodpovedajúcich splnomocnení maďarská delegácia predloží slovenskej strane návrh na spôsob a tempo rokovaní, avšak dovtedy prosím o Vašu trpezlivosť.

Budapešť, 13. máj 2002.

S úctou:

Dr. László Székely v.r.
vládny komisár